Безумоўна, асноўны кантынгент кліентаў, з якімі працуюць у цэнтрах па прафарыентацыі, а таксама школьныя псіхолагі і сацыяльныя педагогі, — гэта падлеткі. Начальнік аддзела прафарыентацыйнай работы Гарадскога рэсурснага цэнтра Мінска Святлана Георгіеўна Макарава пераканана, што прафарыентацыйную работу неабходна пачынаць з выхаванцамі дзіцячых садкоў і малодшымі школьнікамі. Дарэчы, знаёміцца са светам прафесій нашы дзеці ў гэтым ўзросце і пачынаюць. Добра памятаю, як уразілі мяне самаробныя цацкі ў адным з дзіцячых садкоў Мінска. Гэта былі пульты службаў Міністэрства па надзвычайных сітуацыях, спецыяльныя машынкі, адзенне і г.д. Дзеці гулялі ў ратавальнікаў з непадробленымі задавальненнем і цікавасцю.